paragraph_text: Pointe-à-Pitre je najveći grad otoka Gvadalupe, francuskog prekomorskog departmana u Malim Antilima. Za oko 5 000 žitelja mnogoljudniji je od glavnog grada Basse-Terrea. Legenda kaže kako je mjesto nazvano po prognanom nizozemskom pomorcu Pitreu koji se ovdje nastanio u 17. stoljeću. Grad je službeno dobio ime 1772. godine. Više puta u povijesti grad su uništavali uragani i požari. Pointe-à-Pitre gospodarsko je središte Gvadalupe. Ima kontejnersku luku i zračnu luku koja svakodnevno nudi letove za Pariz. Jacques Bangou trenutačno je gradonačelnik Pointe-à-Pitrea.<ref>news.smh.com.au, "Guadeloupe protesters shoot three police officers", objavljeno 18. veljače 2009., pristupljeno 24. kolovoza 2013.